**CAPITOLUL VI: Descrierea complementarității și/sau contribuției la obiectivele altor strategii relevante (naționale, sectoriale, regionale, județene etc.)**

**Strategia vizează dezvoltarea în toate domeniile majore ale zonei, luând în considerare și alte programe de dezvoltare de la nivel local, județean, regional, sectorial și național.**

**Strategia este complementară cu următoarele strategii de dezvoltare:**

* **Programul Operațional Capital Uman 2014-2020;**
* **Planul Național de Dezvoltare Rurală 2014-2020;**
* **Planul de dezvoltare Regională Nord Est pentru perioada 2014-2020;**
* **Strategia de Dezvoltare socio-economică a județului Iași pentru perioada 2014-2020**
* **Strategia de Dezvoltare socio-economică a județului Botoșani pentru perioada 2014-2020;**
* **Strategiile de dezvoltare Locală ale comunelor partenere în GAL.**

**POCU 2014-2020**

În cadrul Strategiei de Dezvoltare Locală a Grupului de Acțiune Locală, regiunea Rediu – Prăjeni, sunt incluse măsuri ce urmăresc crearea unei infrastructuri care vizează dezvoltarea resurselor sociale şi, prin urmare, ea se află în relaţie de complementaritate cu POCU. Prin Axa prioritară 5.2., POCU are ca și obiectiv specific reducerea numărului de persoane aflate în risc de sărăcie și excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/operațiuni integrate în contextul mecanismului de Dezvoltare Locală plasată sub Responsabilitatea Comunității (DLRC). Delimitarea dintre POCU şi SDL-ul Grupului de Acțiune Locală Rediu Prăjeni are la bază tipul de intervenţii şi nu demarcarea teritorială.

**PNDR 2014-2020**

Strategia de Dezvoltare Locală a Grupului de Acțiune Locală, regiunea Rediu – Prăjeni cuprinde un program de măsuri ce vizează dezvoltarea durabilă a spațiului rural. Atât SDL-ul Grupului de Acțiune Locală Rediu Prăjeni, cât și PNDR 2014-2020 acționează complementar prin valorificarea potențialului economic, educațional și cultural, obiectivele identificate la nivel local, prin intermediul măsurilor cuprinse în strategie, regăsindu-se și la nivelul PNDR 2014-2020.

**PDR Nord Est**

Obiectivul PDR Nord Est îl reprezintă derularea în regiunea Nord Est a unui proces de creștere economică durabilă, favorabil creșterii competitivității economice și incluziunii sociale, care să ducă la diminuarea decalajelor existente față de celelalte regiuni. Măsurile propuse în Strategia de Dezvoltare Locală a Grupului de Acțiune Locală, regiunea Rediu – Prăjeni, au beneficiari agenți economici din mediul rural, însă activitățile sunt eligibile și în cadrul PDR Nord Est.

**SDSE Iași 2014-2020, Strategiile de dezvoltare ale comunelor din GAL de pe teritoriul județului Iași**

În Strategia de Dezvoltare Locală a Grupului de Acțiune Locală, regiunea Rediu – Prăjeni, precum și în strategiile de dezvoltare locală ale comunelor din teritoriu, viziunea strategică pentru dezvoltarea județului Iași presupune un angajament comun al reprezentanților de la nivelul județului de creare a unui mediu economic dinamic și performant.

**SDSE Botoșani 2014-2020, Strategia de dezvoltare a comunei din GAL de pe teritoriul județului Botoșani**

În Strategia de Dezvoltare Locală a Grupului de Acțiune Locală, regiunea Rediu – Prăjeni, precum și în strategiile de dezvoltare locală ale comunelor din teritoriu, viziunea strategică pentru dezvoltarea județului Botoșani presupune dezvoltarea infrastructurilor deficitare, dezvoltare economică sustenabilă, sprijinirea economiei rurale, îmbunătățirea capitalului uman prin promovarea ocupării forței de muncă și instruire.